Երեկ «Ալավերդու օր» տոնը նշելու համար «Մետալուրգ» մարզադաշտում հավաքվել էին գրեթե ողջ ալավերդցիները: Ժամը 17:00-ից մարզադաշտում սկսվեց քաղաքի ինքնագործ խմբերի համերգը: «Մենք տոնից տոն ժամանակահատվածում փորձել ենք Ալավերդու բնակչությանը ներկայացնել մեր համայնքային ծառայությունների, նախադպրոցական հաստատությունների , արտադպրոցական հիմնարկների աշխատակիցների և սաների ելույթները: Այս գաղափարախոսությունն էլ ընդգրկել ենք տոնական միջոցառման սցենարի մեջ»,- ասաց քաղաքապետ Արտավազդ Վարոսյանը: Ըստ վերջինիս՝ տոնից տոն անցած ժամանակահատվածում վերանորոգվել է «Ալավերդի բժշկական կենտրոն» ՓԲԸ-ն, վերականգնվել է Սանահին գյուղական թաղամասի խմելու ջրամատակարարման ներքին ցանցը, արդեն մեկնարկել է ալավերդցիների կողմից երկար սպաված քաղաքային զբոսայգու կառուցումը: